Victoria-Wes Selfsorg-eenhede - LekkeSlaap.co.za
Indien jy Victoria-Wes besoek en jy benodig akkommodasie, is jy op die regte plek. LekkeSlaap het wonderlike opsies vir selfsorg-eenhede in Victoria-Wes.
Ons bied 'n wye verskeidenheid van Victoria-Wes selfsorg-eenhede om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!
Selfsorg-eenhede binne 100 km vanaf Victoria-Wes
Jakhalsdans Loxton Stay, Karoonag
Karoonag is in die Karoodorp Loxton geleë en bied gehalteverblyf aan 'n gesin of 'n groep vriende op soek na 'n rustige wegbreek. Die huis het aan die bekende skrywer Deon Meyer behoort en is na 1 van sy boeke vern... Basters sê oor grond - - Republikein
Friday, May 17th, 11:17:20
Basters sê oor grond
Rehoboth lewer insette
Augetto Graig - Die Rehohoboth Baster-gemeenskap gaan binnekort stem dikmaak oor die grondkwessie.
Op 25 Mei sal die gemeenskap om 15:00 by die Kapt. Hermanus van Wyk-gedenksaal op die dorp vergader.
Volgens die Baster-kaptein, mnr. John McNab, hou die vergadering verband met die insette wat die gemeenskap aan die kommissie van ondersoek oor voorvaderlike grond wil lewer.
Die kommissie is ná verlede jaar se nasionale grondberaad in die lewe geroep.
McNab sê sy kantoor doen reeds jare lank navorsing oor verskeie kwessies met betrekking tot grond in Rehoboth gedoen.
“Ons het nou die punt bereik waar ons in staat is om ’n amptelike voorlegging aan die kommissie van ondersoek oor voorvaderlike grondeise en restitusie te kan doen,” sê hy.
Die United People’s Movement (UPM) het op 9 Mei reeds met die kommissie vergader en het die kaptein ook oor die kommissie se verwysingsvoorwaardes ingelig, sê hy.
McNab sê die Baster-gemeenskap en die UPM sal die pad vorentoe saam uitpluis.
Hy moedig lede van die gemeenskap aan om sy kantoor te ondersteun sodat eise die gemeenskap se ware strewes weerspieël.
Volgens hom wil die Rehoboth Baster-gemeenskap as ’n minderheidsgroep in Namibië erken word, met volle regte en respek, om hulle van voortbestaan te verseker.
“Dit was ’n lang pad wat ons tot hier gebring het, en tog is daar meer om te doen. Jul aanhoudende ondersteuning, hulp en geestelike leiding het ons tot hier gebring en is steeds nodig om ons drome te bewaarheid,” sê hy.
Intussen het die kommissie laat weet hulle sou gister hul eerste nuusverklaring oor hul werksaamhede tot dusver uitreik.
Die kommissie is oop vir insette oor voorvaderlike grondregte van gister af tot 15 Junie.
Resolusie 37 va verlede jaar se nasionale grondberaad ondersoek die definisie van voorvaderlike grond in terme van ekonomiese, kulturele en geestelike eise.
Die kommissie is in die lewe geroep om gemeenskappe te identifiseer wat voorvaderlike grond verloor het, en om die grootte en grense van verlore voorvaderlike grond te bepaal.
Dit moet ook voorsiening vir hervestigingsvereistes opstel wat verseker die mees geraakte gemeenskappe word regverdig behandel.
Die kommissie moet ’n algemene begrip oor voorvaderlike grondregte en restitusie daarstel.
Resolusie 38 van die grondberaad het ten doel gehad om alternatiewe maatreëls te identifiseer wat maatskaplike geregtigheid en ekonomiese bemagtiging by geraakte gemeenskappe sal bevorder.
Hulle moet ook vergoeding van koloniale magte in ag neem en hoe dit vir die regstelling van voorvaderlike grondregte aangewend kan word.
Onder meer moet die kommissie ook toepaslike wetgewing formuleer, voorkeur aan menseregte in die regstellende proses verleen, onderskei tussen verskillende tipes voorvaderlike grondeise en ook vroue en geraakte gemeenskappe insluit.
Die kommissie sal ook die hernoeming van plek- en straatname oorweeg.
Vir meer inligting oor die vergadering, kontak die kaptein se kantoor by 081 793 0704.